CELEX: 52001PC0249
Language: el
Date: 2001-05-08
Title: Πρόταση απόφαση του Συμβουλίου σχετικά με την έγκριση της τέταρτης τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος

Avis juridique important

|

52001PC0249

Πρόταση απόφαση του Συμβουλίου σχετικά με την έγκριση της τέταρτης τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος  /* COM/2001/0249 τελικό - CNS 2001/0101 */  

Επίσημη Εφημερίδα αριθ. 213 E της 31/07/2001 σ. 0251 - 0254

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την έγκριση της τέταρτης τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η Επιτροπή προτείνει στο Συμβούλιο να εγκρίνει, εξ ονόματος της Ευρωπαϊκής Κοινότητας, την τροποποίηση του πρωτοκόλλου του Μόντρεαλ που συμφωνήθηκε στο Πεκίνο το 1999.2. Το αρχικό πρωτόκολλο του Μόντρεαλ εγκρίθηκε τον Σεπτέμβριο του 1987 και κυρώθηκε από την Κοινότητα το 1988. Όταν τα συμβαλλόμενα μέρη επιθυμούν να εισαγάγουν στο πρωτόκολλο νέες διατάξεις, είναι απαραίτητο να υπάρξει τροποποίηση. Προκειμένου να τεθεί σε ισχύ, κάθε νέα τροποποίηση πρέπει να γίνει δεκτή από 20 τουλάχιστον συμβαλλόμενα μέρη. Επιπλέον, κάθε συμβαλλόμενο μέρος χωριστά πρέπει να κυρώσει κάθε τροποποίηση προκειμένου να δεσμευτικά για αυτό τα μέτρα ελέγχου που προβλέπονται στην τροποποίηση. Η Κοινότητα ενέκρινε την τροποποίηση του Λονδίνου το 1991, την τροποποίηση της Κοπεγχάγης το 1993 και το πρωτόκολλο του Μόντρεαλ το 2000. Είναι τώρα η κατάλληλη στιγμή για να εγκριθεί η τροποποίηση του Πεκίνου.3. Η τροποποίηση του Πεκίνου εισάγει τους ακόλουθους νέους ελέγχους στο καθεστώς του πρωτοκόλλου του Μόντρεαλ:- Πάγωμα της παραγωγής υδροχλωροφθορανθράκων (HCFCs) στις αναπτυγμένες χώρες έως το 2004.- Πάγωμα της παραγωγής HCFCs στις αναπτυσσόμενες χώρες έως το 2016.- Απαγόρευση της εμπορίας HCFCs με τα μη-συμβαλλόμενα στο πρωτόκολλο μέρη.- Απαγόρευση του βρωμοχλωρομεθανίου που πρόσφατα προσδιορίστηκε ως ουσία που καταστρέφει τη στιβάδα του όζοντος.- Υποχρεωτική υποβολή έκθεσης σχετικά με τις ποσότητες μεθυλοβρωμιδίου που χρησιμοποιούνται για λόγους υγειονομικής απομόνωσης και προετοιμασίας προ της αποστολής φορτίου.4. Η Επιτροπή διαπραγματεύτηκε αυτές τις τροποποιήσεις εξ ονόματος της Ευρωπαϊκής Κοινότητας κατά τη διάρκεια της ενδέκατης συνόδου των συμβαλλομένων μερών στο πρωτόκολλο του Μόντρεαλ τον Δεκέμβριο του 1999 στο Πεκίνο. Οι διαπραγματεύσεις διεξήχθησαν σύμφωνα με τις οδηγίες διαπραγμάτευσης που είχε λάβει η Επιτροπή από το Συμβούλιο για την υπόψη σύνοδο. Οι διατάξεις της τροποποίησης είναι σύμφωνες με την κοινοτική πολιτική για τις ουσίες που καταστρέφουν τη στιβάδα του όζοντος και ιδίως με τον νέο κανονισμό για τις ουσίες που καταστρέφουν τη στιβάδα του όζοντος. Τα νομοθετικά μέτρα που είναι απαραίτητα για την εφαρμογή των νέων ελέγχων περιλαμβάνονται στον κοινοτικό κανονισμό για το όζον - ΕΚ 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος [1].[1]  ΕΕ L 244, 29.9. 2000, σελ. 1.5. Οι ουσιαστικοί όροι της τροποποίησης του Πεκίνου αφορούν μέτρα για τους HCFCs και για τις νέες ουσίες, όπου συμπεριλαμβάνονται οι περιορισμοί στο διεθνές εμπόριο. Το στοιχείο αυτό θέτει τα μέτρα σαφώς εντός του πεδίου των αρμοδιοτήτων της Κοινότητας, όχι μόνο βάσει της νομοθεσίας για την προστασία του περιβάλλοντος που έχει ήδη εγκρίνει η Κοινότητα αλλά και λόγω της αποκλειστικής αρμοδιότητάς της για κανονιστική ρύθμιση των συναλλαγών με τρίτες χώρες. Επομένως αρμόζει και πρέπει να εγκρίνει η Κοινότητα την τροποποίηση. Μέχρι τον Μάρτιο του 2001 μόνο πέντε συμβαλλόμενα μέρη είχαν κυρώσει την τροποποίηση, αλλά με την έναρξη ισχύος του νέου κοινοτικού κανονισμού πολλά κράτη μέλη ξεκίνησαν τη διαδικασία κύρωσης. Η έγκριση από πλευράς Κοινότητας θα βοηθήσει προς την κατεύθυνση της επίτευξης των είκοσι εγκρίσεων που είναι απαραίτητες για να τεθεί σε ισχύ η τροποποίηση.Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την έγκριση της τέταρτης τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 174 παράγραφος 4 και το άρθρο 133, σε συνδυασμό με το άρθρο 300 παράγραφος 2 πρώτη φράση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου [2],[2]  Αναφορά στην ΕΕ όταν θα είναι διαθέσιμηΕκτιμώντας τα εξής:(1) Η Κοινότητα, λαμβάνοντας υπόψη τις ευθύνες της για το περιβάλλον, με την απόφαση 88/540/ ΕΟΚ [3] κατέστη συμβαλλόμενο μέρος στη Συνθήκη της Βιέννης για την προστασία της στιβάδας του όζοντος και στο πρωτόκολλο του Μόντρεαλ για τις ουσίες που καταστρέφουν τη στιβάδα του όζοντος και, με την απόφαση 91/690/ ΕΟΚ [4], ενέκρινε την πρώτη τροποποίηση του εν λόγω πρωτοκόλλου, με την απόφαση 94/68/ΕΚ [5] ενέκρινε τη δεύτερη τροποποίηση του πρωτοκόλλου και με την απόφαση 2000/646/ΕΚ [6] ενέκρινε την τρίτη τροποποίηση του πρωτοκόλλου.[3]  ΕΕ L 297, 31.10.1988, σελ.8.[4]  ΕΕ L 377, 31.12.1991, σελ.28.[5]  ΕΕ L33, 7.2.1994, σελ.1[6]  ΕΕ L 272, 25.10.2000, σελ.26.(2) Πρόσφατα στοιχεία δείχνουν ότι για την ικανοποιητική προστασία της στιβάδας του όζοντος απαιτείται υψηλότερος βαθμός ελέγχου του εμπορίου ουσιών που καταστρέφουν τη στιβάδα του όζοντος από αυτόν που προβλέπεται στο πρωτόκολλο του Μόντρεαλ όπως τροποποιήθηκε το 1997 και τα ίδια στοιχεία δείχνουν ότι πρέπει να υπάρξουν πρόσθετα μέτρα ελέγχου της παραγωγής ουσιών που καταστρέφουν τη στιβάδα του όζοντος, ιδίως των υδροχλωροφθορανθράκων και των νέων ουσιών.(3) Η τέταρτη τροποποίηση του πρωτοκόλλλου του Μόντρεαλ που εισάγει αυτούς τους ελέγχους εγκρίθηκε από τα συμβαλλόμενα μέρη τον Δεκέμβριο του 1999 στο Πεκίνο.(4) Η Επιτροπή, εξ ονόματος της Κοινότητας, συμμετείχε στη διαπραγμάτευση και την έγκριση αυτής της τροποποίησης.(5) Η Κοινότητα έχει εγκρίνει μέτρα στον τομέα που καλύπτει η τροποποίηση, ιδίως με τον κανονισμό ΕΚ 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000 για τις ουσίες που καταστρέφουν τη στιβάδα του όζοντος [7] και, λαμβάνοντας υπόψη ότι αποτελεί αποκλειστική αρμοδιότητά της η έγκριση μέτρων κανονιστικής ρύθμισης των συναλλαγών μεταξύ Κοινότητας και τρίτων χωρών, οφείλει συνεπώς να αναλάβει κάθε διεθνή δέσμευση σε αυτόν τον τομέα.[7]  ΕΕ L 244. 29.9. 2000, σελ.1.(6) Είναι απαραίτητο να εγκρίνει η Κοινότητα την τέταρτη τροποποίηση του πρωτοκόλλου του Μόντρεαλ επειδή οι διατάξεις του αφορούν την παραγωγή ελεγχόμενων ουσιών και το εμπόριό τους μεταξύ Κοινότητας και άλλων συμβαλλομένων μερών και η εφαρμογή τους αποτελεί αρμοδιότητα της Κοινότητας.ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η τέταρτη τροποποίηση του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος.Το κείμενο της τροποποίησης επισυνάπτεται στην παρούσα απόφαση.Άρθρο 2Με την παρούσα απόφαση ανατίθεται στον Πρόεδρο του Συμβουλίου να ορίσει τα άτομα που θα εξουσιοδοτηθούν να καταθέσουν στον Γενικό Γραμματέα των Ηνωμένων Εθνών τα έγγραφα κύρωσης της τέταρτης τροποποίησης εκ μέρους της Κοινότητας, σύμφωνα με τις διατάξεις του άρθρου 13 της σύμβασης της Βιέννης για την προστασία της στιβάδας του όζοντος σε συνδυασμό με τις διατάξεις του άρθρου 3 της τέταρτης τροποποίησης του πρωτοκόλλου του Μόντρεαλ.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες,Για το ΣυμβούλιοΟ ΠρόεδροςΤΡΟΠΟΠΟΙΗΣΗ ΤΟΥ ΠΡΩΤΟΚΟΛΛΟΥ ΤΟΥ ΜΟΝΤΡΕΑΛ ΓΙΑ ΤΙΣ ΟΥΣΙΕΣ ΠΟΥ ΚΑΤΑΣΤΡΕΦΟΥΝ ΤΗ ΣΤΙΒΑΔΑ ΤΟΥ ΟΖΟΝΤΟΣΆρθρο 1: ΤροποποίησηA. Άρθρο 2 παράγραφος 5Στην παράγραφο 5 του άρθρου 2 του πρωτοκόλλου, οι λέξεις:Άρθρα 2A έως 2Eαντικαταθίστανται από τις λέξεις:Άρθρα 2A έως 2ΣΤB. Άρθρο 2, παράγραφοι 8(α) και 11Στις παραγράφους 8(α) και 11 του άρθρου 2 του πρωτοκόλλου, οι λέξεις:Άρθρα 2A έως 2Ηαντικαταθίστανται από τις λέξεις:Άρθρα 2A έως 2ΘΓ. Άρθρο 2ΣΤ, παράγραφος 8Προστίθεται η ακόλουθη παράγραφος μετά την παράγραφο 7 του άρθρου 2ΣΤ του πρωτοκόλλου:Κάθε συμβαλλόμενο μέρος που παράγει μία ή περισσότερες από αυτές τις ουσίες εξασφαλίζει ότι κατά το δωδεκάμηνο που ξεκινά την 1η Ιανουαρίου 2004, και για κάθε επόμενο δωδεκάμηνο, το υπολογιζόμενο επίπεδο παραγωγής των ελεγχόμενων ουσιών της ομάδας Ι παραρτήματος Γ δεν υπερβαίνει, ετησίως, το μέσο όρο από:(α) το άθροισμα του υπολογιζόμενου επιπέδου κατανάλωσής του, κατά το 1989, των ελεγχόμενων ουσιών της ομάδας Ι του παραρτήματος Γ και δύο κόμμα οκτώ τοις εκατό του υπολογιζόμενου επιπέδου κατανάλωσής του, κατά το 1989, των ελεγχόμενων ουσιών της ομάδας Ι του παραρτήματος Α.και(β) το άθροισμα του υπολογιζόμενου επιπέδου παραγωγής του, κατά το 1989, των ελεγχόμενων ουσιών της ομάδας Ι του παραρτήματος Γ και δύο κόμμα οκτώ τοις εκατό του υπολογιζόμενου επιπέδου παραγωγής του, κατά το 1989, των ελεγχόμενων ουσιών της ομάδας Ι του παραρτήματος Α.Εντούτοις, προκειμένου να ικανοποιηθούν οι βασικές εγχώριες ανάγκες των συμβαλλομένων μερών που λειτουργούν στο πλαίσιο της παραγράφου 1 του άρθρου 5, το υπολογιζόμενο επίπεδο παραγωγής του μπορεί να υπερβεί αυτό το όριο έως δέκα τοις εκατό του υπολογιζόμενου επιπέδου παραγωγής του των ελεγχόμενων ουσιών της ομάδας του Ι παραρτήματος Γ όπως καθορίζεται ανωτέρω.Δ. Άρθρο 2ΘΠροστίθεται το ακόλουθο άρθρο μετά το άρθρο 2H του πρωτοκόλλου:Άρθρο 2Θ: ΒρωμοχλωρομεθάνιοΚάθε συμβαλλόμενο μέρος εξασφαλίζει ότι κατά το δωδεκάμηνο που ξεκινά την 1η Ιανουαρίου 2002, και για κάθε επόμενο δωδεκάμηνο, το υπολογιζόμενο επίπεδο κατανάλωσης και παραγωγής των ελεγχόμενων ουσιών της ομάδας ΙΙΙ του παραρτήματος Γ δεν υπερβαίνει το μηδέν. Αυτή η παράγραφος ισχύει με την επιφύλαξη ότι τα συμβαλλόμενα μέρη αποφασίζουν να επιτρέψουν το επίπεδο παραγωγής και κατανάλωσης που είναι απαραίτητο για να ικανοποιηθούν χρήσεις που έχουν συμφωνηθεί από αυτά ως βασικές.E. Άρθρο 3Στο άρθρο 3 του πρωτοκόλλου, οι λέξεις:Άρθρα 2, 2A έως 2Hαντικαταθίστανται από τις λέξεις:Άρθρα 2, 2A έως 2ΘΣΤ. Άρθρο 4, παράγραφοι 1δ και 1ε.Οι ακόλουθες παράγραφοι προστίθενται στο άρθρο 4 του πρωτοκόλλου μετά από την παράγραφο 1 γ:1 δ. Από την 1η Ιανουαρίου 2004, κάθε συμβαλλόμενο μέρος απαγορεύει την εισαγωγή των ελεγχόμενων ουσιών της ομάδας Ι του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.1 ε. Εντός έτους από την ημερομηνία έναρξης ισχύος της παρούσας παραγράφου, κάθε συμβαλλόμενο μέρος απαγορεύει την εισαγωγή της ελεγχόμενης ουσίας της ομάδας ΙΙΙ του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.Ζ. Άρθρο 4, παράγραφοι 2 δ και 2 ε.Οι ακόλουθες παράγραφοι προστίθενται στο άρθρο 4 του πρωτοκόλλου μετά από την παράγραφο 2 γ:2 δ. Από την 1η Ιανουαρίου 2004, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας Ι του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.2 ε. Εντός έτους από την ημερομηνία έναρξης ισχύος της παρούσας παραγράφου, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας ΙΙΙ του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.H. Άρθρο 4, παράγραφοι 5 έως 7Στις παραγράφους 5 έως 7 του άρθρου 4 του πρωτοκόλλου, οι λέξεις:Παραρτήματα Α και Β, ομάδα ΙΙ παραρτήματος Γ και παράρτημα Εαντικαταθίστανται από τις λέξεις:Παραρτήματα Α, Β, Γ και ΕΘ. Άρθρο 4, παράγραφος 8Στην παράγραφο 8 του άρθρου 4 του πρωτοκόλλου, οι λέξεις:Άρθρα 2A έως 2E, άρθρα 2Ζ και 2Hαντικαταθίστανται από τις λέξεις:Άρθρα 2A έως 2ΘΙ. Άρθρο 5, παράγραφος 4Στην παράγραφο 4 του άρθρου 5 του πρωτοκόλλου, οι λέξεις:Άρθρα 2A έως 2Ηαντικαταθίστανται από τις λέξεις:Άρθρα 2A έως 2ΘΚ. Άρθρο 5, παράγραφοι 5 και 6Στις παραγράφους 5 έως 6 του άρθρου 5 του πρωτοκόλλου, οι λέξεις:Άρθρα 2A έως 2Eαντικαταθίστανται από τις λέξεις:Άρθρα 2A έως 2E και άρθρο 2ΘΛ. Άρθρο 5, παράγραφος 8β (α)Η ακόλουθη πρόταση προστίθεται στο τέλος του εδαφίου 8 β (α) του άρθρου 5 του πρωτοκόλλου:Από την 1η Ιανουαρίου 2016 κάθε συμβαλλόμενο μέρος που ενεργεί στα πλαίσια της παραγράφου 1 συμμορφώνεται με τα μέτρα ελέγχου που καθορίζονται στην παράγραφο 8 του άρθρου 2ΣΤ και, ως βάση για τη συμμόρφωσή του με τα μέτρα ελέγχου, χρησιμοποιεί το μέσο όρο των υπολογιζόμενων επιπέδων παραγωγής και κατανάλωσης του το 2015.Μ. Άρθρο 6Στο άρθρο 6 του πρωτοκόλλου, οι λέξεις:Άρθρα 2A έως 2Ηαντικαταθίστανται από τις λέξεις:Άρθρα 2A έως 2ΘΝ. Άρθρο 7, παράγραφος 2Στην παράγραφο 2 του άρθρου 7 του πρωτοκόλλου, οι λέξεις:Παραρτήματα Β και Γαντικαταθίστανται από τις λέξεις:Παράρτημα Β και ομάδες Ι και ΙΙ του παραρτήματος ΓΞ. Άρθρο 7, παράγραφος 3Η ακόλουθη πρόταση προστίθεται μετά την πρώτη πρόταση της παραγράφου 3 του άρθρου 7 του πρωτοκόλλου:Κάθε συμβαλλόμενο μέρος παρέχει στη γραμματεία στατιστικά στοιχεία σχετικά με το ετήσιο ποσό της ελεγχόμενης ουσίας του παραρτήματος Ε η οποία χρησιμοποιείται για λόγους υγειονομικής απομόνωσης και προετοιμασίας προ της αποστολής φορτίου.Ο. Άρθρο 10Στην παράγραφο 1 του άρθρου 10 του πρωτοκόλλου, οι λέξεις:Άρθρα 2A έως 2Eαντικαταθίστανται από τις λέξεις:Άρθρα 2A έως 2E και άρθρο 2ΘΠ. Άρθρο 17Στο άρθρο 17 του πρωτοκόλλου, οι λέξεις:Άρθρα 2A έως 2Ηαντικαταθίστανται από τις λέξεις:Άρθρα 2A έως 2ΘΡ. Παράρτημα ΓΗ ακόλουθη ομάδα προστίθεται στο παράρτημα Γ του πρωτοκόλλου:Ομάδα ουσιών. αριθμός ισομερών. δυναμικό καταστροφής όζοντοςΟμάδα IIICH2BrCl βρωμοχλωρομεθάνιο 1 0,12Άρθρο 2: Σχέση με την τροποποίηση του 1997Κανένα κράτος ούτε οργανισμός περιφερειακής οικονομικής ολοκλήρωσης δεν μπορεί να καταθέσει έγγραφο κύρωσης, αποδοχής, έγκρισης της τροπολογίας ή προσχώρησης σ'αυτήν, χωρίς προηγουμένως ή ταυτοχρόνως να έχει καταθέσει ένα τέτοιο έγγραφο και για την τροποποίηση που εγκρίθηκε κατά την ένατη σύνοδο των συμβαλλομένων μερών στο Μόντρεαλ, στις 17 Σεπτεμβρίου 1997.Άρθρο 3: Έναρξη ισχύος1. Η παρούσα τροποποίηση τίθεται σε ισχύ την 1η Ιανουαρίου 2001, υπό τον όρο ότι θα έχουν κατατεθεί μέχρι τότε είκοσι τουλάχιστον έγγραφα κύρωσης, αποδοχής ή έγκρισής της από κράτη ή οργανισμούς περιφερειακής οικονομικής ολοκλήρωσης που είναι συμβαλλόμενα μέρη του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος. Εάν την 1η Ιανουαρίου 2001 δεν εκπληρώνεται ο παραπάνω όρος, η τροποποίηση τίθεται σε ισχύ την 90η ημέρα από την ημερομηνία εκπλήρωσης του όρου.2. Για τους σκοπούς της παραγράφου 1, κάθε τέτοιο έγγραφο που κατατίθεται από οργανισμό περιφερειακής οικονομικής ολοκλήρωσης δεν προστίθεται σε όσα έχουν κατατεθεί από τα κράτη που ανήκουν στον εκάστοτε οργανισμό.3. Από τη στιγμή που η τροποποίηση τεθεί σε ισχύ σύμφωνα με την παράγραφο 1, τίθεται σε ισχύ και για κάθε συμβαλλόμενο μέρος του πρωτοκόλλου την ενενηκοστή ημέρα αφότου κατατέθηκε από το εκάστοτε μέρος το έγγραφο κύρωσης, αποδοχής ή έγκρισης.